Alexander Sørloth

Alexander Sørloth (født 5. desember 1995) er en norsk fotballspiller som spiller for den spanske klubben Real Sociedad, på lån fra den tyske klubben RB Leipzig.

Han spilte tidligere for . I 2015-sesongen spilte han på utlån hos , hvor han scoret 13 mål på 26 kamper i eliteserien.

Karriere

Rosenborg 
Alexander Sørloth debuterte for A-laget til Rosenborg Ballklub den 11. juli 2013. Kampen var en Europaliga-kvalifiseringskamp mot det nordirske laget Crusaders FC. Kampen, som ble spilt hjemme på Lerkendal, endte 7–2 (9–3 sammenlagt) til Rosenborg, og Sørloth scoret i debuten.

Han fikk sin tippeligadebut hjemme mot Sogndal Fotball 20. juli 2014. Han erstattet Alexander Søderlund etter 60 minutter og var nære ved å score sitt første Tippeliga-mål, men måtte gå av banen målløs.

Bodø/Glimt (lån) 
Hans aller første opptreden for Bodø/Glimt kom mot Rosenborg i en treningskamp før 2015-sesongen, hvor han scoret det avgjørende 2–1-målet som sikret Bodø/Glimt-seieren. Mot Start den 9. august 2015, scoret Sørloth hele fire mål i en kamp Bodø/Glimt vant 5–1. Han spilte til sammen 26 seriekamper og 3 cupkamper for Bodø/Glimt, og scoret til sammen 14 mål, og avsluttet med tre mål mot Stabæk den 8. november 2015. Bodø/Glimt endte på niendeplass i Tippeligaen 2015. I november 2015 signerte han for FC Groningen i Nederland, en avtale på 4,5 år.

Groningen 
Sørloth fikk en god start for Groningen, med to mål på de første fire kampene. Han spilte to sesonger for Groningen, som kom på sjuendeplass i Eredivisie 2015–2016 og åttendeplass i Eredivisie 2016–2017, og scoret fem mål på 38 kamper for klubben. Den 1. juni 2017, etter halvannen sesong i Nederland, signerte han en fireårs avtale med FC Midtjylland i Danmark.

Midtjylland 
Midtjylland signerte også Zsolt Korcsmár dagen etter at de signerte Sørloth. De vant Superligaen 2017-18, og ble slått ut i semifinalen i den danske cupen. I Europaligaen i fotball for menn 2017/18 ble de slått ut i playoffrunden, som var siste runde før gruppespillet.

Crystal Palace 
Den 31. januar 2018 signerte han for Crystal Palace i Premier League. Han debuterte 10. februar, og scoret sitt første mål 28. august, da de slo Swansea City 1-0 i ligacupen. Han scoret ingen seriemål for Crystal Palace.

Gent (lån) 
Han signerte en utlånsavtale med AA Gent i belgisk toppdivisjon i januar 2019. Avtalen løp ut 2018-19-sesongen. Gent endte på femteplass denne sesongen.

Trabzonspor (lån) 
I august 2019 signerte han en ny utlånsavtale, med Trabzonspor i tyrkisk Süper Lig. Han scoret mål i sin første offisielle kamp for klubben, da han scoret i tredje kvalifiseringsrunde i Europaligaen i fotball for menn 2019/20. I mars 2020 scoret han hattrick mot Kasımpaşa SK, og han ble ligaens toppscorer denne sesongen, med 24 ligamål. Han bidro med det til at Trabzonspor fikk sølv i serien (Süper Lig 2019–2020), bak İstanbul Başakşehir FK, og de vant den tyrkiske cupen etter at de slo Alanyaspor 2-0 i cupfinalen, der Sørloth hadde én målgivende og én målscoring. Han scoret totalt 33 mål for klubben denne sesongen, i serie og cuper, og satte med dette ny sesongrekord for en utenlandsk spiller i Trabzonspor.

RB Leipzig 
Den 22. september 2020 signert Sørloth for den tyske Bundesligaklubben RB Leipzig, en kontrakt som går fram til 2025. Han debuterte 26. september i en seriekamp mot Bayer Leverkusen, en kamp som endte 1-1.

Real Sociedad (lån) 
Den 25. august 2021 ble han lånt ut til den spanske klubben Real Sociedad. Lånet varer til 30. juni 2022.

Den 29. august 2022 ble han igjen lånt ut til den spanske klubben Real Sociedad til 30. juni 2023.

Landslaget 
Den 29. mai 2016 fikk han sin første landskamp for  mot .

Den 1. juni 2016 scoret han sitt første landslagsmål for  mot .

Den 24. mars 2021 scoret han kampens første mål da  slo  3–0 i kvalifisering til VM i fotball 2022.

Familie og trivia 
Han er sønn av tidligere -spiller Gøran Sørloth. I tidlig ungdomsår konkurrerte han også i hurtigløp på skøyter. Under junior-NM allround på Leangen kunstisbane i februar 2006 stilte han for arrangørklubben Sportsklubben Falken i mesterskapets prøvepar på 500 meter. Hans personlige rekorder i hurtigløp på skøyter er: 46,56 på 500 meter den 17. januar, 1.34,66 på  meter den 17. januar og 2.25,36 på  meter den 18. januar, og alle de tre er satt i Vikingskipet på Hamar i sesongen 2008/09.

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Rosenborg BK
Fotballspillere for FK Bodø/Glimt
Fotballspillere for FC Groningen
Fotballspillere for FC Midtjylland
Fotballspillere for Crystal Palace FC
Fotballspillere for AA Gent
Fotballspillere for Trabzonspor
Fotballspillere for RB Leipzig
Fotballspillere for Real Sociedad
Norske fotballspillere i Nederland
Norske fotballspillere i Danmark
Norske fotballspillere i England
Norske fotballspillere i Belgia
Norske fotballspillere i Tyrkia
Norske fotballspillere i Tyskland
Norske fotballspillere i Spania
Personer fra Trondheim kommune